CELEX: 32018R1606
Language: hu
Date: 2018-10-25 00:00:00
Title: A Tanács (EU) 2018/1606 végrehajtási rendelete (2018. október 25.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

26.10.2018   
               
               
                  HU
               
               
                  Az Európai Unió Hivatalos Lapja
               
               
                  L 268/20
               
            
         A TANÁCS (EU) 2018/1606 VÉGREHAJTÁSI RENDELETE
         (2018. október 25.)
         a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló (EU) 2017/1509 rendeletre (1) és különösen annak 47. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. augusztus 30-án elfogadta az (EU) 2017/1509 rendeletet.
                  
               
                     (2)
                  
                  
                     Az Egyesült Nemzetek Biztonsági Tanácsa (ENSZ BT) 2018. október 16-án, a 1718 (2006) sz. ENSZ BT-határozat alapján létrehozott bizottsága elrendelte három hajó vonatkozásában a kikötőbe való belépés tilalmát, továbbá a lobogótól való megfosztást.
                  
               
                     (3)
                  
                  
                     Az (EU) 2017/1509 rendelet XIV. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/1509 rendelet XIV. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetése napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 25-én.
            
               
                  a Tanács részéről
               
               
                  az elnök
               
               J. BOGNER-STRAUSS
            
         
         
            (1)  HL L 224., 2017.8.31., 1. o.
         
      
      
         
            MELLÉKLET
            
               1.   
               A (KKBP) 2017/1509 határozat XIV. mellékletében a „B. A kikötőkbe való belépés tilalmának hatálya alá tartozó hajók” cím alatt szere plő jegyzék a következő hajókkal egészül ki:
               
                            
                        
                        
                           Hajó neve
                        
                        
                           IMO-szám
                        
                        
                           Az ENSZ általi jegyzékbe vétel dátuma
                        
                     
                           „34.
                        
                        
                           
                              SHANG YUAN BAO
                           
                           A SHANG YUAN BAO motoros kereskedelmi hajó 2018. május 18-án az ENSZ jegyzékében szereplő, észak-koreai lobogó alatt közlekedő PAEK MA motorhajóval hajók közötti – valószínűleg olaj- – átadási tevékenységet végzett. A SHANG YUAN BAO 2018. június 2-án szintén hajók közötti – valószínűleg olaj- – átadási tevékenységet végzett, az észak-koreai lobogó alatt közlekedő MYONG RYU 1 hajóval.
                        
                        
                           8126070
                        
                        
                           2018. október 16.
                        
                     
                           35.
                        
                        
                           
                              NEW REGENT
                           
                           A NEW REGENT motorhajó 2018. június 7-én az észak-koreai lobogó alatt közlekedő KUM UN SAN 3 olajszállító tartályhajóval hajók közötti – valószínűleg olaj- – átadási tevékenységet végzett.
                        
                        
                           8312497
                        
                        
                           2018. október 16.
                        
                     
                           36.
                        
                        
                           
                              KUM UN SAN 3
                           
                           Az észak-koreai lobogó alatt hajózó KUM UN SAN 3 olajszállító tartályhajó 2018. június 7-én a NEW REGENT motorhajóval hajók közötti – valószínűleg olaj- – átadási tevékenységet végzett.
                        
                        
                           8705539
                        
                        
                           2018. október 16.”